CELEX: 31990L0269
Language: bg
Date: 1990-05-29 00:00:00
Title: Директива на Съвета от 29 май 1990 година относно минималните изисквания за здравословни и безопасни условия на труд при ръчна обработка на товари, когато съществува опасност конкретно от нараняване на гърба на работниците (четвърта специална директива по смисъла на член 16, параграф 1 от Директива 89/391/ЕИО)

Важна правна забележка

|

31990L0269

Официален вестник n° L 156 , 21/06/1990 стр. 0009 - 0013 специално финландско издание: глава 5 том 4 стр. 0198  специално шведско издание: глава 5 том 4 стр. 0198  специално чешко издание глава 05 том 01 стр. 386  - 390 специално испанско издание глава 05 том 01 стр. 386  - 390 специално унгарско издание глава 05 том 01 стр. 386  - 390 специално литвийско издание глава 05 том 01 стр. 386  - 390 LV.ES глава 05 том 01 стр. 386  - 390 MT.ES глава 05 том 01 стр. 386  - 390 PL.ES глава 05 том 01 стр. 386  - 390 SK.ES глава 05 том 01 стр. 386  - 390 специално словенско издание глава 05 том 01 стр. 386  - 390

		19900529Директива на Съветаот 29 май 1990 годинаотносно минималните изисквания за здравословни и безопасни условия на труд при ръчна обработка на товари, когато съществува опасност конкретно от нараняване на гърба на работниците (четвърта специална директива по смисъла на член 16, параграф 1 от Директива 89/391/ЕИО)(90/269/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 118а от него,като взе предвид предложението на Комисията [1], представено след консултации с Консултативния комитет по безопасност, хигиена и опазване на здравето на работното място,в сътрудничество с Европейския парламент [2],като взе предвид становището на Икономическия и социален комитет [3],като има предвид, че член 118а от Договора предвижда Съветът да приеме чрез директиви минимални изисквания за насърчаване на подобряването по-конкретно на работната среда, за да се гарантира по-добра степен на защита на здравето и безопасността на работниците;като има предвид, че съгласно същия член тези директиви трябва да избягват налагането на административни, финансови и юридически ограничения по начин, който би забавил създаването и развитието на малки и средни предприятия;като има предвид, че в съобщението на Комисията относно програмата ѝ за безопасността, хигиената и здравето на работното място [4] се предвижда приемане на директиви, разработени с цел да се гарантират здравето и безопасността на работниците на работното място;като има предвид, че в Резолюцията си от 21 декември 1987 г. относно безопасността, хигиената и здравето на работното място [5] Съветът взе под внимание намерението на Комисията в близко бъдеще да представи на Съвета директива за защита срещу опасности, произтичащи от ръчната обработка на тежки товари;като има предвид, че спазването на минималните изисквания, чиято цел е да се гарантира по-добър стандарт на здраве и безопасност на работното място, е от съществено значение за гарантирането на здравето и безопасността на работниците;като има предвид, че настоящата директива е специална директива по смисъла на член 16, параграф 1 от Директива 89/391/ЕИО на Съвета от 12 юни 1989 г. относно въвеждането на мерки за насърчаване на подобряването на здравето и безопасността на работниците на работното място [6]; като има предвид, че поради това разпоредбите на посочената директива са напълно приложими в областта на ръчната обработка на товари, когато съществува опасност конкретно от наранявания на гърба на работниците, без да се нарушават по-строгите и/или конкретни разпоредби, предвидени в настоящата директива;като има предвид, че настоящата директива представлява практическа стъпка към постигането на социално измерение на вътрешния пазар;като има предвид, че съгласно Решение 74/325/ЕИО [7] Комисията провежда консултации с Консултативния комитет по безопасност, хигиена и опазване на здравето на работното място с оглед изготвянето на предложения в тази област,ПРИЕ НАСТОЯЩАТА ДИРЕКТИВА:РАЗДЕЛ IОБЩИ РАЗПОРЕДБИЧлен 1Предмет1. Настоящата директива, която е четвъртата специална директива по смисъла на член 16, параграф 1 от Директива 89/391/ЕИО, определя минимални изисквания за здравословни и безопасни условия на труд при ръчна обработка на товари, когато съществува опасност конкретно от нараняване на гърба на работниците.2. Разпоредбите на Директива 89/391/ЕИО са напълно приложими за цялата посочена в параграф 1 област, без да се засягат по-строгите и/или конкретни разпоредби, които се съдържат в настоящата директива.Член 2ОпределениеПо смисъла на настоящата директива "ръчна обработка на товари" означава всякакъв вид транспортиране или поддържане на товар от един или повече работници, включително вдигане, сваляне, бутане, теглене, носене или преместване на товар, което поради своите характеристики или неблагоприятни ергономични условия предполага опасност конкретно от нараняване на гърба на работниците.РАЗДЕЛ IIЗАДЪЛЖЕНИЯ НА РАБОТОДАТЕЛИТЕЧлен 3Обща разпоредба1. Работодателят предприема подходящи организационни мерки или използва подходящи средства, по-специално механично оборудване, с цел избягване на необходимостта от ръчна обработка на товари от работниците.2. Когато не може да се избегне необходимостта от ръчна обработка на товари от страна на работниците, работодателят предприема подходящи организационни мерки, използва подходящи средства или осигурява на работниците такива средства с цел намаляване на съществуващата при ръчната обработка на такива товари опасност, като взема предвид посоченото в приложение I.Член 4Организация на работните местаКогато не може да се избегне необходимостта от ръчна обработка на товари от страна на работниците, работодателят организира работните места така, че тази обработка да е възможно най-безопасна и здравословна и:а) оценява, по възможност предварително, условията за здравословен и безопасен труд на съответната работа и по-конкретно проучва характеристиките на товарите, като взема предвид посоченото в приложение I;б) полага грижи за избягване или намаляване на риска конкретно от нараняване на гърба на работниците, като предприема подходящи мерки и по-специално като отчита характеристиките на работната среда и изискванията на дейността, като взема предвид посоченото в приложение I.Член 5Позоваване на приложение IIПри прилагането на член 6, параграф 3, буква б) и членове 14 и 15 от Директива 89/391/ЕИО следва да се има предвид приложение II.Член 6Информация и обучение на работниците1. Без да се засягат разпоредбите на член 10 от Директива 89/391/ЕИО, работниците и/или техните представители следва да бъдат информирани за всички мерки, които ще се прилагат съгласно настоящата директива по отношение на защитата на безопасността и здравето.Работодателите трябва да гарантират, че работниците и/или техните представители получават общи указания, а по възможност и точна информация за:- теглото на товара,- центъра на тежестта на най-тежката страна, когато товарът е с изместен център на тежестта.2. Без да се засягат разпоредбите на член 12 от Директива 83/391/ЕИО, работодателите трябва да гарантират, че в допълнение работниците получават подходящо обучение и информация за правилна работа с товари и за евентуално съществуващите рискове при неправилно изпълнение на задачите, като се взема предвид посоченото в приложения I и II.Член 7Консултации с работниците и работническо участиеКонсултациите и участието на работници и/или техни представители се осъществяват в съответствие с член 11 от Директива 89/391/ЕИО по въпроси, които са предмет на настоящата директива, включително на приложенията към нея.РАЗДЕЛ IIIРАЗНИ РАЗПОРЕДБИЧлен 8Адаптация на приложениятаАдаптациите от строго техническо естество в приложения I и II в резултат на техническия прогрес и промените в международните норми и спецификации или познанията в областта на ръчната обработка на товари се приемат в съответствие с процедурата, предвидена в член 17 от Директива 89/391/ЕИО.Член 9Заключителни разпоредби1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 1992 г.Те незабавно информират Комисията за това.2. Държавите-членки съобщават на Комисията текста на разпоредбите от националното законодателство, които приемат или са приели в областта, уредена с настоящата директива.3. На всеки четири години държавите-членки докладват на Комисията за практическото прилагане на разпоредбите на настоящата директива, като посочват гледните точки на работодателите и работниците.Комисията информира за това Европейския парламент, Съвета, Икономическия и социален комитет и Консултативния комитет за безопасност, хигиена и опазване на здравето на работното място.4. Комисията редовно докладва на Европейския парламент, Съвета и Икономическия и социален комитет за прилагането на директивата в светлината на параграфи 1, 2 и 3.Член 10Адресати на настоящата директива са държавите-членки.Съставено в Брюксел на 29 май 1990 година.За СъветаПредседателB. Ahern[1] ОВ С 117, 4.5.1988 г., стр. 8.[2] ОВ С 326, 19.12.1988 г., стр. 137 и ОВ С 96, 17.4.1990 г., стр. 82.[3] ОВ С 318, 12.12.1988 г., стр. 37.[4] ОВ С 28, 3.2.1988 г., стр. 3.[5] ОВ С 28, 3.2.1988 г., стр. 1.[6] ОВ L 183, 29.6.1983 г., стр. 1.[7] ОВ L 185, 9.7.1974 г., стр. 15.--------------------------------------------------19900529ПРИЛОЖЕНИЕ I [*]ФАКТОРИ ЗА ПРЕПРАТКА(Член 3, параграф 2, член 4, букви а) и б) и член 6, параграф 2)1. Характеристики на товараРъчната обработка на товар може да представлява опасност конкретно за нараняване на гърба, ако товарът е:- твърде тежък или твърде голям,- труден за носене или хващане,- нестабилен или съдържанието му има вероятност да се размести,- поставен по начин, който изисква той да бъде държан или манипулиран на разстояние от опаковката му или чрез навеждане, или извъртане на опаковката,- поради формата и/или съдържанието му има вероятност да доведе до нараняване на работниците, особено при сблъсък.2. Необходимо физическо усилиеФизическото усилие може да представлява опасност конкретно от нараняване на гърба, ако:- е съпроводено с твърде голямо напрежение,- се постига единствено с извъртане на опаковката на товара,- има вероятност да доведе до внезапно движение на товара,- се извършва, когато тялото е в нестабилна поза.3. Характеристики на работната средаХарактеристиките на работната среда могат да увеличат опасността конкретно от нараняване на гърба, ако:- няма достатъчно пространство, по-специално във вертикална посока, за извършване на дейността,- подът е неравен и по този начин създава опасност от препъване или е хлъзгав за използваните от работниците обувки,- работното място или работната среда не позволяват обработка на товарите от безопасна височина или при добра стойка на работника,- налице е денивелация на пода или на работната повърхност, което изисква товарът да се обработва на различни нива,- подът или мястото за поставяне на краката са нестабилни,- температурата, влажността или вентилацията са неподходящи.4. Изисквания на дейносттаДейността може да представлява опасност конкретно за нараняване на гърба, ако предполага едно или повече от следните изисквания:- твърде често или твърде продължително физическо усилие, в което по-специално е включен гръбначният стълб,- недостатъчен период за почивка на тялото или за възстановяване,- прекалено големи разстояния за вдигане, сваляне или носене,- работно темпо, наложено от процес, който не може да бъде променен от работника.[*] С оглед извършването на многофакторен анализ, може да се прави едновременно позоваване на различните фактори, изброени в приложения I и II.--------------------------------------------------19900529ПРИЛОЖЕНИЕ II [*]ИНДИВИДУАЛНИ РИСКОВИ ФАКТОРИ(член 5 и член 6, параграф 2)Работникът може да е изложен на опасност, ако той/тя:- е физически непригоден/на да извършва съответната задача,- носи неподходящо облекло, обувки или други лични вещи,- няма достатъчни или подходящи знания или обучение.[*] С оглед извършването на многофакторен анализ, може да се прави едновременно позоваване на различните фактори, изброени в приложения I и II.--------------------------------------------------